«Առաջին լրատվական»-ի հետ զրույցում Յուրի Տեփանոսյանի կինը՝ Արփինե Տեփանոսյանը, ևս դժվարացավ ասել՝ ինչո՞ւ է իր ամուսնու հայրը նման հայտարարություններ անում։ «Ես դեռ հետևում եմ դատավարությանը, հավատում եմ արդարադատությանը, ոչինչ չեմ կարող ասել։ Ես անկախ մարդ եմ, ինքը՝ անկախ մարդ։ Եթե էդպես է մտածում, թող էդպես մտածի։ Ես չեմ կարող իր փոխարեն որևէ բան ասել։ Իմ կարծիքն այն է՝ համբերենք դատավարության ավարտին, տեսնենք՝ ի՞նչ է լինում»,- ասաց սպանված ոստիկանի կինը։